《送俞尉》
宋代·方岳

空山十日雨，茅屋无炊烟。
五饥尚可忍，夜读声琅然。
荒寒数家聚，生理尤堪怜。
频年岁不入，枯草生秋田。
春深麦犹稚，米斗直万钱。
悲哉几斛愁，博此半釜{上衍下食}。
前村老翁姥，语笑何由缘。
问知好官人，发廪不我朘。
常时有司吝，宁肯圭撮捐。
官来剖私量，不受吏舞权。
中流一壶济，空复宽眼前。
高轩忽予过，剪韭相留连。
九华元老苍，归袖何翩翩。
官无高与卑，为政要可传。
使我一念存，所至民瘼痊。
常平吾故人，问俗惟初搴。
为言民戚休，毋可诿老天。
吾方屏田庐，不敢驰书笺。
并声绝宣城，倘寄晴云篇。

作者简介：方岳(1199～1262),南宋诗人、词人。字巨山，号秋崖。祁门（今属安徽）人。绍定五年(1232)进士，授淮东安抚司□官。淳□中，以工部郎官充任赵葵淮南幕中参议官。后调知南康军。后因触犯湖广总领贾似道，被移治邵武军。后知袁州，因得罪权贵丁大全，被弹劾罢官。后复被起用知抚州，又因与贾似道的旧嫌而取消任命。